Paseporoto ya maxi ke tokomane e e nang le ditsebe di le 64 e e dirisiwang ke basepedi . Paseporoto ya maxi e tshwana le paseporoto ya bojanala mme di farologana fela ka gore maxi e na le ditsebe tse di fetang paseporoto ya bojanala gabedi gore e kgone go tsengwa ditsebe di le dintsi tsa visa.
Paseporoto ya maxi e fiwa baagi ba Aforika Borwa ba ba leng dingwaga di le 16 kgotsa go feta e diretswe go etela dinaga tsotlhe mo lefatsheng kwa ntle fela fa e le gore go dumelanwe ka tsela esele e nna dingwaga di le 10 go tloga ka letsatsi le e ntshitsweng ka lona.
O tshwanetse go tlisa lekwaloitshupo kgotsa setefikeiti sa matsalo fa o dira kopo.
Tlatsa foromo ya kopo BI-73 mme o e ise ka sebelel kwa Lefapheng la Merero ya Selegae. O ka isa foromo kwa embasing ya Aforika Borwa kgotsa kwa ntlong ya borongwa fa o le kwa nageng disele.
O tshwanetse go gatisa menwana e e tla tsengwang mo direkotong mo rejisetareng ya baagi.
Isa ditshwantsho tsa paseporoto di le pedi.
Fa e le gore ga o ise o nne le lekwaloitshupo, mme e bile o eme ke nako ka fa phefong, o ka nne wa dira kopo ya paseporoto le lekwaloitshupo ka nako e le nngwe.
Dikopo di ka tsaya dibeke di le 6.